**ВАЖНО СЪОБЩЕНИЕ**

**Областна дирекция „Земеделие“ – Софийска област** напомня на собствениците и ползвателите на земеделски земи, че във **връзка с изготвяне на масиви за ползване** е необходимо **в срок до 31 юли** да подадат в общинската служба по земеделие декларация /заявление/ по образец, в която да посочат формата на стопанисване и начина на трайно ползване на земите. Декларацията, подадена от един съсобственик, ползва всички съсобственици.

Ползвателите на земеделски земи са длъжни да представят в общинската служба по земеделие копие от договорите за наем, аренда или съвместна обработка на земята, **валидни за 2014/2015 стопанска година**.

**ИМОТИТЕ, ЗА КОИТО НЕ СА ПОДАДЕНИ ДЕКЛАРАЦИИ ОТ СОБСТВЕНИЦИТЕ, ЩЕ СЕ РАЗПРЕДЕЛЯТ МЕЖДУ ПОЛЗВАТЕЛИТЕ** пропорционално на площта и съобразно начина на трайно ползване на собствената и/или арендуваната/наетата земеделска земя в съответното землище.

Обръщаме внимание, че въз основа на изменение на § 2ж. от Закона за собствеността и ползването на земеделските земи, **от 2014г. в масивите за ползване ще бъдат ВКЛЮЧВАНИ имоти, ВЪЗСТАНОВЕНИ В СТАРИ ИЛИ ВЪЗСТАНОВИМИ ГРАНИЦИ.**